Opsada Carigrada (626)
<s>Opsada Carigrada (626) je zajednički dvostruki napad Avara i Perzijanaca.</s>

<s>Nakon što je sklopio mir sa Avarima uz ponižavajuće koncesije vizantijski car Iraklije se svom snagom baca na Perziju.</s><s>Perziski vladar Kozroje traži saveznike u Avarima.</s><s>Perzijanci su predvođeni Šahrbazom prošli kroz Malu Aziju, zauzeli Halkedon i izbili na Bosfor.</s><s>Avari, predvođeni kaganom dolaze 27. jula sa evropske strane.</s><s>Sa Avarima je išla velika masa pripadnika njima podložnih plemena, Bugari, Gepidi i Slaveni, koji sačinjavajući najveći dio njihove flote.</s>

<s>Na 31. jula počeo je opšti juriš.</s><s>Na jednoj strani napadali su Avari, a na drugoj Slaveni, koji su imali prve redove "golih pješaka", a druge u oklopima.</s><s>Oni su dovukli i opsadne sprave.</s><s>Na jednom dijelu fronta podigli su dvanaest kula, koje su po visini bile ravne gradskim bedemima.</s>

<s>Patrijarh Sergije održavao je entuzijazam propovedima, bdenjima i crkvenim procesijama.</s><s>Vizantinci su uporno odbijali sve napade.</s>

<s>Slaveni su još bili dobili zadatak, da na svojim lađama prevoze Perzijance sa aziske obale.</s><s>Ali slavenski mali čamci nisu se mogli mjeriti sa vizantiskim bojnim lađama.</s><s>Sem toga, Vizantinci su otkrili način sporazumijevanja pomoću davanja znakova vatrom, pa je to i odlučilo ishod borbe.</s><s>Kagan, bijesan što je zbog toga onemogućen kombinovani napad s kopna i mora, pripisujući poraz ne Vizantijskoj prevari, nego  slavenskoj nesposobnosti, poubijao je velik broj Slavena ( "usled mnoge krvi zacrvene se morska voda", kaže jedan savremenik).</s><s>Slaveni su se poslije toga povukli, više iz straha od Avara, nego od Vizantinaca.</s><s>Poraz je bio završen 8. avgusta 626. god.</s>

<s>Strahoviti avarski napadi na Vizantiju prestali su zauvijek.</s>

<s>Literatura</s>

<s>Georgije Ostrogorski, Prosveta Beograd, 1996 -Istorija Vizantije
 Vladimir Ćorović, Beograd, novembar 2001 - Istorija srpskog naroda
 F. Barišić, Le siege de Constantinople par les Avares et les Slaves en 626</s>

<s>626
Carigrad
Carigrad
Carigrad
Carigrad
Historija Južnih Slavena
Evroazijski Avari</s>

